ගිරිරාජ් කෞෂල්‍ය

සිල්මෙස්ත්‍රී ගිරිරාජ් කෞෂල්‍ය (උපත: 1964 නොවැම්බර් 13,)යනු ශ්‍රී ලංකා සිනමාවේ, වේදිකාවේ සහ රූපවාහිනියේ නළුවෙක් හා අධ්‍යක්ෂකවරයෙකි. නාට්‍යයේ සිට හාස්‍යය දක්වා ඉහළ බහුවිධ නළුවෙකු වන කෞෂල්‍ය සහය අධ්‍යක්ෂක, නිෂ්පාදක, තිර රචකයෙකු ලෙසද කටයුතු කර ඇත.
කෞෂල්‍ය 1964 නොවැම්බර් 13 වැනි දින කොලොන්නාව, කොළඹ හිදී සහෝදර සහෝදරියන් හතර දෙනෙකු සමඟ පවුලේ බාලයා ලෙස උපත ලැබුවාය. ඔහුට වැඩිමහල් සහෝදරයන් තිදෙනෙකු සහ එක් වැඩිමහල් සහෝදරියකි. කොලොන්නාව ගමේ පාසලට ඇතුළත් වූ ඔහු පසුව කැලණිය ගුරුකුල විද්‍යාලයට ඇතුළත් විය. ඔහුගේ පියා ලංකා විදුලිබල මණ්ඩලයේ ක්‍රියාකාරී වෘත්තීය සමිතිවාදියෙකු වූ අතර ශ්‍රී ලංකා කොමියුනිස්ට් පක්ෂයේ සාමාජිකයෙක් මෙන්ම වාමාන්ශික ව්‍යාපාරය නියෝජනය කළේය. ඔහු රංගනයට පිවිසීමට පෙර ශ්‍රී ලංකා මහවැලි අධිකාරිය හි සේවය කළේය. ඔහුගේ වැඩිමහල් සොහොයුරා වන ලලිත් ජනකාන්ත ද වේදිකාවේ, රූපවාහිනියේ සහ සිනමාවේ කීර්තිමත් නළුවෙකි.
1986 මහවැලි සී කලාපයේ ලිහිනියාගම මහවැලි අධිකාරියේ වැඩකටයුතු අතරතුර ඔහුට ඔහුගේ බිරිඳ මංගලිකා ප්‍රනාන්දු හමුවිය. ඇය කෙටුම්පත් කරන්නියක වූ අතර කෞෂල්‍ය ගබඩා භාරකාරයා ලෙස වැඩ කළේය. ඔවුන් 1987 දී විවාහ ගිවිස ගත් අතර 1988 දී විවාහ උත්සවය පවත්වන ලදී. ඔවුන් දෙදෙනාම 1998 දී රැකියාවෙන් ඉවත් වූහ. මෙම යුවළට කාවින්ද්‍යා නිලුපුලි සහ අමන්ද්‍යා උත්පාලි නමින් දියණියන් දෙදෙනෙක් සිටී. වැඩිමහල් දියණිය 1989දීත් දෙවැනි දියණිය 1994දීත් උපත ලැබුවා.
ඔහු මහවැලි සංස්කෘතික ඒකකයේ මහවැලි අධිකාරියේ ප්‍රවීණ රංගන ශිල්පී සතිස්චන්ද්‍ර එදිරිසිංහ සමඟ වැඩ කළේය. ඉන්පසු එදිරිසිංහ ඔහුට ආරාධනා කළේ ඔහුගේ නාට්‍ය ජීවිතයේ මුල්ම රංගනය සනිටුහන් කළ ඔහුගේ නාමල් ගොල්ල ටෙලිනාට්‍යයේ චරිතයක් රඟපාන ලෙසටය. ඊට පස්සේ නැවතත් එදිරිසිංහ අධ්‍යක්ෂණය කළ කෝකිල ගින්න චිත්‍රපටයේ රඟපෑවේය.
ඔහු වේදිකා නාට්‍යයට පිවිසීම හදිසියේ සිදුවිය. ඔහු තම සොයුරු ලලිත් සමග නාට්‍ය නැරඹීමට පුරුදු වී සිටියේය. වේදිකාවේ ඔහුගේ මංගල රංගනය වූයේ ප්‍රසන්නජිත් අබේසූරියගේ දුක්ගන්නාරාළ නාට්‍යයේ නැති නළුවෙකු වෙනුවෙන් පෙනී සිටීමයි. ප්‍රවීණ නාට්‍යවේදී සෝමලතා සුබසිංහ මහත්මියගේ නාට්‍ය කණ්ඩායමට සම්බන්ධ වූ ඔහු ඇයගේ මවකගේ සංග්‍රාමය, ඇන්ටිගනී වැනි වේදිකා නාට්‍යවලත්, හිම කුමාරි, තොප්පි වෙලෙන්දා වැනි ළමා නාට්‍ය කිහිපයකමත් රඟපෑවා.
ඔහු වසර ගණනාවක් වේදිකා නාට්‍යවල දිගටම රඟපෑවා. ඔහුගේ ජනප්‍රිය වේදිකා රංගනය පැමිණියේ සෝමරත්න දිසානායකගේ මී පුර වැසියෝ, පරාක්‍රම නිරිඇල්ලගේ සෙක්කුව, රොඩ්නි වර්ණකුලගේ සාරංග නැවෙන් ඇවිත් සහ ප්‍රියන්ත සෙනෙවිරත්නගේ මිනිසා හරහාය.
1997 දී ජයප්‍රකාශ් සිවගුරුනාදන් විසින් අධ්‍යක්ෂණය කරන ලද ජනප්‍රිය ටෙලිනාට්‍යයක් වන නෝනාවරුණි මහත්වරුනි හි සහය අධ්‍යක්ෂවරයා ලෙස කටයුතු කිරීමට ඔහුට අවස්ථාව ලැබුණි. ඒ වගේම නාට්‍යයේ යම් චරිතයක් රඟපාලා තියෙනවා. ඔහු කතුර සහ එතුමා 1, 2 වැනි ජනප්‍රිය රූපවාහිනී විකට චිත්‍රපට ගණනාවකට පිටපත් ලිව්වා. ඔහුගේ මංගල රූපවාහිනී නාට්‍ය අධ්‍යක්ෂණය ස්වර්ණවාහිනියේ විකාශය වූ නාන කාමරේ හරහා සිදු විය. ඔහු ටීවී දෙරණ හි විකාශය වූ මිත්‍ර සමාගම කතා මාලාවද අධ්‍යක්ෂණය කළේය.
කෞශල්‍ය ඔහුගේ සිනමා දිවිය ආරම්භ කළේ අශෝක හඳගම විසින් අධ්‍යක්ෂණය කරන ලද සඳ දඩයම චිත්‍රපටය වන අතර එය තවමත් තිරගත වී නොමැත. ඔහුගේ පළමු තිරගත චිත්‍රපටය 1999 වසරේ මාරියෝ ජයතුංග විසින් අධ්‍යක්ෂණය කරන ලද සළුපට අහසට චිත්‍රපටයයි. ඉන්පසුව ඔහු සිකුරු හතේ, සුහද කොකා සහ මායා 3D|මායා වැනි බ්ලොක්බස්ටර් චිත්‍රපට කිහිපයකටම විශේෂයෙන් විකට නළුවෙකු ලෙස දායක විය. 2020 දී ඔහු සිවගුරුනාදන් විසින් අධ්‍යක්ෂණය කරන ලද නාඩගම්කාරයෝ රූපවාහිනී කතා මාලාවට සම්බන්ධ විය. කතාමාලාවේ ඔහු රඟපෑවේ ප්‍රධාන ප්‍රතිවාදියා වන "කුකුලා මුදලාලි"ගේ චරිතයයි.
ඔහුගේ මංගල සිනමා අධ්‍යක්ෂණය 2007 වසරේ සිකුරු හතේ හරහා සිදු විය. මෙම චිත්‍රපටය විචාරකයින්ගෙන් ධනාත්මක ප්‍රතිචාර ලැබූ අතර දේශීය චිත්‍රපට උළෙලවලදී සම්මාන කිහිපයක් දිනා ගත්තේය.
ඔහු දේශීය සිනමා උළෙල කිහිපයකදීම සම්මාන ලාභියෙකි.